**TANULÓSZERZŐDÉS -2018**

* 4 példányos (tanuló, iskola, kamara, képzőhely) ami a tanuló és a gyakorlati képzőhely közötti szerződést jelenti- minden példányt a kamara jegyzi ellen( a megkötéstől számított 5 munkanapon belül kell megküldeni a területileg illetékes kamarának! 2012-es évtől a NAV ellenőrzi a szakképzési hozzájárulást; különösen fontos, hogy a tanulószerződések, módosításaik és megszűntetéseik időben beérkezzenek a kamarához, ellenkező esetben nem biztosított az országos nyilvántartási rendszerrel való egyezőség
* csak a teljes képzési időre köthető (kivétel: ha a tanuló képzőhelyet vált)
* egy tanulónak csak egy érvényes tanulószerződése lehet
* a 16 éves alatti tanuló szerződését a gondviselővel is alá kell íratni
* felelősség biztosítás kötés a tanulóra (nem tanulói balesetbiztosítás) kötelező
* a tanulószerződés megkötése előtt bevezető ellenőrzést végez a kamara

**BEJELENTÉS, JUTTATÁS, ELSZÁMOLÁS**

* NAV- hoz történő bejelentés (tanulónként) /**18T1041**-es számú nyomtatványon/
* Kötelező havi juttatás mértékének meghatározása a 2011.évi CLXXXVII.tv.63§ (2) alapján
* A juttatás adómentes, de járulék köteles (tanulói juttatásból 7% EB járulék, - 4% természetbeni, -3% pénzbeli, - és 10% nyugdíjjárulék! A képzőhelynek: 19,5% szociális hozzájárulási adó a Bruttó tanulói juttatás után fizetendő)
* Havi bevallás a kifizetésekkel, juttatásokkal összefüggő adóról, járulékokról és egyéb adatokról, valamint a szakképzési hozzájárulásról a **1808A** nyomtatványon minden hónap 12-ig
* A szakképzési hozzájárulást gyakorlati képzés szervezésével teljesítő hozzájárulásra kötelezett bruttó kötelezettség mértékét a 2017-es évre vonatkozóan **480.000 Ft/fő/év** összegben meghatározott alap normatíva alapján és a 257/2015 Korm. Rendeletben meghatározott gyakorlati képzési normatívák szerinti összeggel csökkentheti.
* KATA- s egyéni vállalkozó igénybe veheti a csökkentő tételeket, KIVA- s és átalányadózó egyéni vállalkozó NEM veheti igénybe a csökkentő tételeket
* Ha a tanulószerződés megkötésére hónap közben kerül sor, a havi csökkentő tétel összege azon hónap vonatkozásában számolható el a tanuló után először, amelyben a hozzájárulásra kötelezett legalább egy nap gyakorlati képzést teljesített
* Ha a tanulószerződés hónap közben szűnik meg az adott hónapra vonatkozóan a havi csökkentő tétel összegét az adott hónapból a tanulószerződés megszűnésének napjáig eltelt napok és az adott hónap naptári napjai számának arányában kell meghatározni
* Táppénzre jogosultság- betegszabadság (10 nap), mértéke a mindenkori hatályos TB jogszabály szerint
* Bérjegyzék kiállítása, kiadása a tanuló részére minden hónapban
* A juttatás kifizetése a tárgyhót követő hó 10-ig banki átutalással kell, hogy megtörténjen

A tanulószerződéses tanulót minden esetben be KELL jelenteni a NAV- hoz, úgy mint a munkavállalót!

Tanulószerződés esetén a tanulót az első gyakorlati napot megelőző munkanapon, vagy aznap be kell jelenteni a NAV- hoz, ezt pedig a **1041**jeleű bejelentő adatlapon kell megtenni! Ehhez a gazdálkodó szervezetnek már rendelkeznie kell a két szerződő fél (kiskorú tanuló esetén szülő, gondviselő is) által aláírt tanulószerződéssel, melyet a kamara ellenjegyzett.

Nagyon fontos, hogy a gazdálkodó szervezet nem munkaviszonyt jelent be (nem megfelelő a **1101**), hanem a **1130**-as kód használandó, ami kimondottan a tanulószerződés jogviszony megjelölése.

Fontos megjegyezni, hogy a bejelentési kötelezettség mellé KIJELENTÉSI KÖTELEZETTSÉG is társul! Kijelenteni azzal a nappal kell a tanulót, amelyik napon a tanulószerződés megszűnik!

Amennyiben a tanuló a gyakorlati képzést (akár évközi, akár nyári gyakorlatról legyen szó) együttműködési megállapodás keretében teljesíti, úgy azon gazdálkodónak NINCS BEJELENTÉSI KÖTELEZETTSÉGE a NAV felé!